cyanic-selkie/wikianc huggingface dataset:
Արմատներ
«Արմատներ», ռեժիսոր Վահե Յանի՝ 2016 թվականին նկարահանած դրաման։
Ֆիլմի պրեմիերան կայացել է 2016 թվականի ապրիլի 21-ին Երևանում ։ Ֆիլմը նկարահանել է Շարմ Հոլդինգը։
Սյուժե
Ֆիլմը պատմում է Բոստոնում բնակվող մի հայ տղայի՝ Արամի մասին, որը Հայոց ցեղասպանության 100-րդ տարելիցին որոշում է մեկնել Հայաստան։ Արամը մասնագիտությամբ բլոգեր է և որոշում է իր բլոգում լուսաբանել այդ ընթացքը։
Արտաքին հղումներ
Կատեգորիա:2016 ֆիլմեր Կատեգորիա:Հայկական ֆիլմեր Կատեգորիա:Հայկական դրամա ֆիլմեր Կատեգորիա:Հայերեն ֆիլմեր
Էտուվել
Էտուվել (Étouvelles), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Լան 2 կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02294:
Տնտեսություն
2010 թվականին համայնքի 154 աշխատունակ (15-64 տարեկան) բնակիչներից 105-ը տնտեսապես ակտիվ էին, 49-ը՝ ոչ ակտիվ (ակտիվության ցուցանիշը կազմել է 68,2%, 1999 թվականին եղել է 73,2%)։ 105 տնտեսապես ակտիվ բնակիչներից աշխատում էին 95 -ը (48 տղամարդ և 47 կին), գործազուրկ էին 16 մարդ (4 տղամարդ և 6 կին)։ 49 տնտեսապես ոչ ակտիվ բնակիչներից 16-ը եղել են աշակերտներ կամ ուսանողներ, 24-ը՝ թոշակառուներ, 9-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Լինդեսնես
Լինդեսնես (Lindesnes fyr), առափնյա փարոս, որը գտնվում է մայրցամաքային Նորվեգիայի ամենահարավային կետում (Վեստ Ագդեր ֆյուլքե)։ Այն հանդիսանում է Նորվեգիայի պահպանված ամենահին փարոսը։ Կառուցվել է 1655 թվականի փետրվարի 27-ին։ Փարոսը զբաղեցնում է կարևորագույն ռազմավարական դիրք Սկագերակում, որը միացնում է Հյուսիսային և Բալթիկ ծովերը ։
Լինդեսնես փարոսը հանդիսանում է Վեստ Ագդեր ֆյուլքեի տեսարժան վայրերից մեկը, որտեղ յուրաքանչյուր տարի այցելում է շուրջ 100000 զբոսաշրջիկ։ 2004 թվականին բացվեց փարոսի թանգարանը, որը ծառայում է նաև որպես մշակութային կենտրոն ։
Պատմություն
Լինդեսնես հրվանդանը չափազանց կարևոր է նորվեգական ժայռոտ և դանիական անապատային ափերի համար, քանի որ այդ տարածքում հաճախակի է լինում մառախուղ և ծովային ուժեղ ալիքներ։ Հրվանդանի շրջանի մասին հաճախ խոսում են որպես բազմաթիվ նավերի խորտակման վայր։ Այս պատճառով է, որ Նորվեգիայի առաջին փարոսը կառուցվեց հենց այս վայրում։ 1655 թվականի հուլիսի 18-ին Դանիայի Ֆեդերիկ III թագավորը հրամանագիր ստորագրեց, որը իրավունք էր տալիս Կրիստիանիայի բնակիչ Պոուելու Հանսյոնուին կառուցել փարոս Լինդեսնեսին։
Շինարարությունը պետք է ֆինանսավորվեր Նորվեգիայի ափերին խարիսխ գցող նավերից հավաքագրվող հարկերից։ Սակայն փոթորիկի պատճառով շինարարական նյութերը բերող նավը հրվանդանին մոտեցավ մեկ շաբաթ ուշացումով։ Շինարարության համար նախատեսված քարածուխ տեղափոխով անգլիական նավը ընդհանրապես չժամանեց։ Հնարավոր եղավ կառուցել երեք հարկանի փայտյա աշտարակ, որի վրա ապակու ետևում վառվում էին 30 լույս։ Սակայն իրականացված աշխատանքները բավարար չէին, և թագավորը հրամայեց հաջորդ տարի հանգցնել փարոսը։
Փարոսը վերագործարկեցին միայն 69 տարի անց՝ 1725 թվականի փետրվարի 1-ին։ Որպեսզի շփոթություն չառաջանար ու նավերը այն չշփոթեին դանիական Սկագնե քաղաքի փարոսի հետ, որոշում կայացվեց միաժամանակ երկու փարոս միացնել, որոնց աշխատանքը ապահովվում էր քարածուխը։ Երկուսն էլ բացվեցին միաժամանակ։ 1822 թվականին երկու փարոսում էլ կատարվեց աշխատանքի փոփոխություն։ 1844 թվականին երկրորդ փարոսը հանգցվեց։ 1854 թվականին Լինդեսնեսի փարոսում տեղադրվեց տեսապակի, որը ապահովում էր ավելի պայծառ լույս։ 1915 թվականին կառուցվեց երկաթյա նոր փարոս և տեսապակին տեղափոխվեց այնտեղ։ 1920 թվականին փարոսում կատարվեց վերջին էական փոփոխությունը։ Տեղադրվեց նոր շարժիչ և տեղադրվեց հակամառախուղային համակարգ։
Երկրորդ համաշխարհային պատերազմի ժամանակ Լինդեսնես փարոսը գրավվեց գերմանական զորքերի կողմից։
1992 թվականին փարոսը վերակառուցվեց և բացվեց այցելությունների համար։ Նույն թվականին ստեղծվեց փարոսի պահպանության համար հիմնադրամ։ 2003 թվականի փարոսում տեղադրվեց նավիգացիոն համակարգ, որի շնորհիվ փարոսի աշխատանքին միջամտությունը իրականացվում է հեռակառավարման միջոցով ։
Արտաքին հղումներ
Կատեգորիա:Նորվեգիայի փարոսներ Կատեգորիա:Վեստ Ագդերի շենքեր և կառույցներ
Դոլնի Վեստոնիցեի Վեներա
Դոլնի Վեստոնիցեի Վեներա (Věstonická venuše), կանացի մերկ մարմնի կերամիկական արձանիկ, որը թվագրված է մ.թ.ա. 29000–25000 թվականներով (Գրավետյան մշակույթ)։ Այն հայտնաբերվել է հին քարի դարի Դոլնի Վեստոնիցե հնավայրում՝ (Dolní Věstonice), Մորավիայի ավազանում Բռնոյից հարավ, Չեխիայի Դևին լեռան ստորոտում։ Այս արձանիկը և մոտակայքում գտնված մի քանի այլ արձանիկներ խեցեգործության աշխարհի ամենահին հայտնի օրինակներն են ։
Նկարագրություն
Արձանիկն ունի 111 միլիմետր բարձրություն, իսկ լայնությունը՝ 43 միլիմետր է իր ամենալայն կետում։ Պատրաստված է կավից, որը թրծվել է համեմատաբար ցածր ջերմաստիճանում (500–800 °C) : Արձանիկը նման է Վեներայի մյուս արձանիկների ընդհանուր ձևաբանությանը՝ բացառապես մեծ կրծքեր, որովայն և կոնքեր, որոնք հավանաբար պտղաբերության խորհրդանիշներ են, համեմատաբար փոքր գլուխ և փոքր մանրամասներ մարմնի մնացած մասերում։ Մի առանձնահատկություն, որն այլևս չի պահպանվել, այն է, որ ենթադրաբար արձանիկը սկզբում զարդարված է եղել չորս փետուրներով։ Այդ մասին են վկայում գլխի վերևի չորս փոքր անցքերը։ Թեև փետուրի տեսակը որոշված ​​չէ, սակայն գտել են, որ անցքերը բացվել են համեմատաբար սուր գործիքով, և այն բավարար էր փետուրների համար ։
Երբ սկսվել են կազմակերպված պեղումները, Մորավիայում գտնվող Դոլնի Վեստոնիցե հին քարե դարի բնակավայրը Չեխոսլովակիայի տարածքում էր այն ժամանակ, այժմ գտնվում է Չեխիայում, 1924 թվականից գտնվում է համակարգված հնագիտական ​​հետազոտության տակ, որը նախաձեռնել է Կարել Աբսոլոնը։ Բացի Վեներայի արձանիկից, Դոլնի Վեստոնիցեում հայտնաբերվել են կենդանիների պատկերներ՝ արջ, առյուծ, մամոնտ, ձի, աղվես, ռնգեղջյուր և բու, ինչպես նաև թրծված կավի ավելի քան 2000 գնդիկներ։
Արձանիկը հայտնաբերվել է 1925 թվականի հուլիսի 13-ին մոխրի շերտի մեջ՝ մեջտեղից երկու կես եղած։ Այն գտնվել է կենտրոնական օջախի մեջ ։ Ժամանակին այն ցուցադրվել է Բռնոյի Մորավիայի թանգարանում, այժմ այն չի ցուցադրվում։ Այն ցուցադրվել է Պրահայի Ազգային թանգարանում 2006 թվականի հոկտեմբերի 11-ից մինչև 2007 թվականի սեպտեմբերի 2-ը որպես «Մամոնտների որսորդները» (Lovci mamutů) ցուցահանդեսի մի մաս  ։ Այն ներկայացվել է Բռնոյի Մորավիայի թանգարանում՝ «Նախապատմական արվեստը Կենտրոնական Եվրոպայում» ցուցահանդեսում։ Արձանիկը վերադարձվել է պահեստարան 2009 թվականի հունիսի ։ Գիտնականները պարբերաբար ուսումնասիրում են արձանիկը։ 2004 թվականին տոմոգրաֆի միջոցով հայտնաբերվել է 7-ից 15 տարեկան երեխայի մատնահետք, որը դրոշվել է արձանիկի մակերեսին՝ երեխան դիպել է  արձանիկին նախքան այն թրծելը, որոշ գիտնականներ ենթադրում են, որ դա արձանիկը ստեղծողի մատնահետքն է ։
(962) Ասլոգ
Միջին հեռավորությունը Արեգակից կազմում է 2,903901 ա. մ., առավելագույնը մոտենում է 2,6101 ա. մ. հեռավորության վրա և հեռանում 3,1977 ա. մ. ։ Արեգակի շուրջ մեկ ամբողջական պտույտ է կատարում 1807,47 երկրային օրվա ընթացքում, իր ուղեծրով շարժվելով միջինում 0,199173 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,6° անկյուն։
Ասլոգ աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով ։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Կորոնիսի ընտանիքի աստերոիդներ Կատեգորիա:1921 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կլյուզ
Կլյուզ (Cluses. klyz), քաղաք և համայնք Ֆրանսիայի հարավարևելյան մասում՝ Օվեռն-Ռոն-Ալպեր երկրամասի Վերին Սավոյ դեպարտամենտում։ Ընկած է Ֆոսինյի տարածաշրջանում՝ Արվե գետի հովտում, այդ գետի ափին, Ժնևի ու Շամոնիի միջակայքում։ Կլյուզի մերձակայքում են գտնվում ալպյան լեռնադահուկային առողջավայրերի մի շարք դահուկուղիներ, ինչը որոշակի գրավչություն է հաղորդում այս քաղաքին։ 20-րդ դարի առաջին կեսին բնակավայրը համբավվել էր նաև որպես ժամագործության կենտրոններից մեկը։
Կլյուզն զբաղեցնում է 10,45 քառակուսի կիլոմետր տարածք։ Բնակչության թվաքանակը 2011 թվականի տվյալներով եղել է 17.416 ։
Քույր քաղաքներ
Կլյուզի քույր քաղաքներն են ՝
Երևանյան լիճ
Երևանյան լիճ, Երևանյան ծով, Երևանի լիճ, արհեստական ջրամբար Երևանի հարավ-արևմուտքում Հրազդանի կիրճում՝ 908 մ բարձրության վրա։ Մակերեսը 0,65 կմ2 է, միջին խորությունը՝ 8 (առավելագույնը՝ 18 մ), ջրի ծավալը՝ 4,8 միլիոն մ3, օգտակարը՝ 0,7 միլիոն մ3 ։
Նպատակ
Կամրջի դեր է կատարում Երևանի աջափնյա և ձախափնյա շրջանների միջև։
Ոռոգման ջուրը բաց է թողնվում աջ ափին կառուցված հատակային ջրթողքի միջոցով։ Լճի աջ ափի երկարությամբ (364 մ) կառուցվել է խրամատային ջրընդունիչ՝ լողացող մարմինները հեռացնելու նպատակով։ Լճի ափերը մասնակիորեն բետոնապատված են։ Երևանյան լիճը մեծ նշանակություն ունի շրջապատի միկրոկլիմայի և քաղաքային հանգստի գոտու ձևավորման համար։ Կանոնավորվել է Հրազդանի վերին հոսանքի ազատ հոսքը, լճից սկսվում են Էջմիածնի և Փարաքարի ջրանցքները։ Ձմռանը հազվադեպ սառցակալում է։ Լճում կան ձկներ (կողակ, ծածան, կարպ) և խեցգետնազգիներ։
Թռչունները ապրում են լճում։ արծաթափայլ որոր, սպիտակ արագիլ, սև փարփար, բույն դնում է մեծ սուզակ.
Կառուցվել է 1970 թվականին՝ նախկին Նոր Կողբ գյուղի տարածքում ։
Ափին գտնվում է Հայաստանում ԱՄՆ դեսպանատունը։
Արտաքին հղումներ
Կատեգորիա:Հայաստանի լճեր Կատեգորիա:Ջրամբարներ այբբենական կարգով
Կուրիսի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Կուրիս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 19 հուշարձան (11 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
Էմիկա
Էմա Ջոլի (Ema Jolly), առավել հայտնի Էմիկա (անգլ.` Emika) բեմական անվամբ, չեխական ծագմամբ անգլիացի երգչուհի և էլեկտրոնային ժանրի երաժիշտ ։ Ջոլիի «Emika» դեբյուտային ալբոմը թողարկվել է 2011 թվականին՝ «Ninja Tune» լեյբլի միջոցով։
Կենսագրություն
Ծնվել է 1986 թ. հունվարի 8-ին Չեխիայում, մեծացել է Մեծ Բրիտանիայի Բրիստոլ քաղաքում։
Պաշտոնական կայքը
Էմիկայի պաշտոնական կայքը
Ծանոթագրություններ
Կատեգորիա:Անձինք այբբենական կարգով Կատեգորիա:Անգլիացի երգչուհիներ
Ադա Յոնաթ
Ադա Յոնաթ (עדה יונת, ), իսրայելացի գիտնական, բյուրեղագետ, առավել հայտնի է ռիբոսոմների կառուցվածքի ուսումնասիրության իր աշխատանքով։ Ուեյցմանի անվան գիտությունների ինստիտուտի Հելեն և Միլթոն Ա. Կիմելման բիոմոլեկուլյար կառուցվածքի կենտրոնի տնօրենն է։ 2009 թվականին ռիբոսոմների կառուցվածքային և ֆունկցիոնալ ուսումնասիրությունների համար Վենկատրաման Ռամակրիշնանի և Թոմաս Սթեյցի հետ արժանացել է Քիմիայի Նոբելյան մրցանակի՝ դառնալով իսրայելացի 10 նոբելյան մրցանակակիրներից առաջին իսրայելցի կինը, որ արժանանում է Նոբելյան մրցանակի, Միջին Արևելքից առաջին կին Նոբելյան մրցանակակիր գիտնականը ։
Կենսագրություն
Յոնաթը (ծննդյան անունը՝ Լիֆշից) ծնվել է Երուսաղեմի Գեուլա շրջանում, Հիլլել և Էսթեր Լիֆշիցների ընտանիքում, ովքեր սիոնիստ հրեաներ էին և Պաղեստին էին գաղթել Լեհաստանի Զդունսկա Վոլյա քաղաքից 1933 թվականին նախքան Իսրայելի հիմանդրումը ։ Ադայի հայրը ռաբբի էր, և նա սերում էր ռաբբունական ընտանիքից։ Երուսաղեմում հաստատվելով՝ ընտանիքը նպարեղենի խանութ բացեց, սակայն դժվարությամբ էին ծայրը ծայրին հասցնում։ Ուրիշ ընտանիքների հետ միասին ապրում էին խիտ բնակեցված շրջանում, և Յոնաթը հիշում է, որ իր միակ զբաղմունքը գրքերն էին ։ Չնայած աղքատ պայմաններին, ծնողները Ադային ուղարկել են հարևանությամբ գործող դպրոց՝ ապահովելով նրա համար լավ կրթություն։ Երբ հայրը 42 տարեկան հասակում մահացավ, ընտանիքը տեղափոխվեց Թել Ավիվ ։ Յոնաթը ընդունվեց Տիչոն Հադաշ ավագ դպրոց, չնայած մայրը չէր կարող վճարել ուսման համար. փոխարենը նա ուսանողներին մաթեմատիկայի դասեր էր տալիս ։ Ադայի համար ոգեշնչման աղբյուր է եղել Մարի Կյուրին, սակայն նա նշում է, որ Կյուրիով տարվել է պատանի տարիքում՝ կարդալով նրա կենսագրականը ։ Ադան վերադարձել է Երուսաղեմ, 1962 թվականին ավարտել Երուսաղեմի հրեական համալսարանի քիմիական ֆակուլտետը (բակալավրի աստիճան), 1964 թվականին՝ նույն համալսարանի կենսաքիմիայի ֆակուլտետը (մագիստրոսի աստիճան)։ 1968 թվականին բյուրեղագնդիկների ճառագայթային ուսումնասիրության համար Գիտությունների Վեյցման ինստիտուտից ստացել է դոկտորի գիտական աստիճան (գիտական ղեկավար՝ Վոլֆի Տրաուբ)  ։
Ադա Յոնաթն ունի մեկ դուստր՝ Հագիթ Յոնաթը, ով աշխատում է Շեբա բժշկական կենտրոնում և մեկ թոռնիկ՝ Նոան ։ Նա հակա-օկուպացիոն ակտիվիստ դոկտոր Ռուչամա Մարտոնի զարմուհին է ։
Ադա Յոնաթը կոչ է արել անվերապահորեն ազատ արձակել Համասի բոլոր բանտարկյալներին, ասելով.
Գիտական գործունեություն
1969-1970 թվականներին Ադա Յոնաթն աշխատել է ԱՄՆ-ում, այդ թվում Մասաչուսեթսի տեխնոլոգիական ինստիտուտում։ 1970 թվականին նա Իսրայելում հիմնում է սպիտակուցների բյուրեղագիտության լաբորատորիա։ 1979-1984 թվականներին Բեռլինի Մաքս Պլանկի անվան մոլեկուլային գենետիկայի ինստիտուտում Հեյնց Գունտեն Ուիտմանի հետ եղել է խմբային առաջնորդ, 1977-1978 թվականներին՝ Չիկագոյի համալսարանի այցելու պրոֆեսոր։
Ադա Յոնաթն առաջիններից էր, որ ուսումնասիրել է ռիբոսոմները և առաջինն է օգտագործել սպիտակուցային բյուրեղագրության ցածր ջերմաստիճանի եղանակը։
Անդամակցություն
2014 թվականի հոկտեմբերի 18-ին Հռոմի պապ Ֆրանցիսկոսի կողմից Յոնաթին շնորհվել է Գիտությունների պապական ակադեմիայի անդամի կոչում ։
Մերի Քեյ Էշ
Մերի Քեյ Էշ (անգլ.` Mary Kay Ash, ), ամերիկացի կին գործարար, ամերիկյան Mary Kay կազմակերպության տնօրեն։ 2000 թվականին  Lifetime Television Online կազմակերպությունը նրան ճանաչել է 20-րդ դարի ամենաականավոր կին գործարարը ։
Կենսագրություն
Մերի Քեյ Էշը մահացել է 2001 թվականի նոյեմբերի 22-ին և թաղվել է Դալասի Sparkman-Hillcrest Memorial Park Cemetery գերեզմանատանը։
Մշակույթում
Նրա պատվին նկարահանվել է «Մերի Քեյի կռիվը» ֆիլմը 2002 թվականին նրա մահից հետո։
Նազուկ (թխվածքաբլիթ)
Նազուկ, հայկական հրուշակեղեն, որը պատրաստվում է ալյուրից, կարագից, շաքարավազից, թթվասերից, խմորիչից, վանիլային հավելումներից, ձվից, հաճախ օգտագործում են ընկույզ ։
Մերի Քեյ Էշ
Արտաքին հղումներ
Կատեգորիա:Ամերիկացի գործարարներ Կատեգորիա:1918 ծնունդներ Կատեգորիա:Մայիսի 12 ծնունդներ Կատեգորիա:2001 մահեր Կատեգորիա:Նոյեմբերի 22 մահեր Կատեգորիա:20-րդ դարի անձինք Կատեգորիա:21-րդ դարի անձինք Կատեգորիա:20-րդ դարի ամերիկացի գործարարներ
Նազուկ (թխվածքաբլիթ)
Մշակույթում
Նազուկ հրուշակեղենը հաճախ է հիշատակվում 2012 թվականին նկարահանված «Իմ քեռի Ռաֆայելը» կինոկատակերգությունում ։
Ծանոթագրություններ
Կատեգորիա:Հայկական քաղցրավենիքներ Կատեգորիա:Թխվածքներ
Հռիփսիմե Ելինյան
Հռիփսիմե Ելինյան (Հռիփսիմե Ելինյան), հայ երգչուհի։ 1999 թվականից երգում է էստրադային երգեր, 2008 թվականից ամուսնու հետ հանդես է գալիս դուետով։
Կենսագրություն
Հռիփսիմե Ելինյան, ծնվել է 1984 թվականի  հունվարի 19-ին,Հայաստանում։
2000 թվականին ավարտել է Երևանի թիվ 54 միջնակարգ դպրոցը
200-2005 թվականներին սովորել է Երևանի Կոմիտասի անվան պետական կոնսերվատորիայի էստրադային ջազ-վոկալ բաժնում ։
2006 թվականին ավարտել էԵրևանի պետական կոնսերվատորիայի էստրադային ջազ-վոկալ բաժնի ասպիրանտուրան։
2006-2018 թվականներին աշխատել է Երևանի պետական կոնսերվատորիայի էստրադային ջազ-վոկալ բաժնում, որպես վոկալի դասախոս
2008 թվականին ամուսնացել է դերասան Գրիգոր Դանիելյանի հետ
2012 թվականին ամուսնու հետ հիմնել է Trio Studio արվեստի դպրոցը  Ստուդիայում աշխատում է որպես տնօրեն
2019 թվականին մասնակցել է Արմենիա հեռուստաընկերության կողմից նկարահանվող Դեպի Ճամբար նախագծում, որպես դերասանուհի, ինչպես նաև ներկայացրել է նախագծի սաունդթրեքը
Արտաքին հղումներ
Կատեգորիա:Հայ երգչուհիներ
(963) Իդուբերգա
(963) Իդուբերգա (Iduberga), աստերոիդ աստերոիդների հիմնական գոտում։ Հայտնաբերվել է 1921 թվականի հոկտեմբերի 26-ին Կառլ Ռեյնմուտի կողմից Հայդելբերգում ։
Իդուբերգա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Ֆլորայի ընտանիքի աստերոիդներ Կատեգորիա:1921 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կամար (ֆիլմ, 2016)
Կամար․ ժամանակի տապան (ARQ) 2016 թվականին նկարահանված ամերիկյան ֆանտաստիկ ֆիլմ։ Պրեմիերան տեղի է ունեցել 2016 թվականի սեպտեմբերի 6-ին Տորոնտոյում իրականացված կինոփառատոնում։ Ըստ սյուժեի գլխավոր հերոսները խրվում են փակ լաբորատորիայի ժամանակի օղակում։ Նրանք փորձում են պաշտպանվել ավազակներից և պահպանել նոր մշակած էներգիայի աղբյուրը, որը կարողա է օգնել փրկել մարդկությունը։
Սյուժե
Ռենտոնը արթնանում է անկողնում՝ Հաննայի կողքին։ Ժամը 6։16 է։ Սենյակ են ներխուժում դիմակներով երեք տղամարդ, նրանք քարշ են տալիս Ռենտոնին հարևան սենյակ և կապում են աթոռին՝ Հաննայի կողքին, իսկ իրենք գնում են ուրիշ սենյակ սնվելու։ Տղամարդիկ իրենց կոչում են Հայր, Եղբայր և Սոնի․ նրանց հանցակիցներից ևս մեկը՝ Զարմիկ անունով, մահացած ընկած էր հատակին։ Ռենտոնը ազատում է իրեն և Հաննային և փորձում է փախչել, բայց նրան սպանում են։ Նա նորից արթնանում է անկողնում 6։16-ին և իրավիճակը բազմիցս կրկնվում է, բայց Ռենտոնը հիշում է անցած իրավիճակները և ամեն անգամ գործում է՝ հաշվի առնելով անցած փորձը։
Զրույցներից և հեռուստածրագրի մասերից պարզ է դառնում, որ գործողությունները տեղի են ունենում հետապոկալիպսիստական ապագայում․ Երկիրը փրկվել է աղետից (հնարավոր է, միջուկային պատերազմից) և աշխարհը կառավարում է «Տաուրուս» կորպորացիան։ Նրան դեմ է կանգել «Բլոկ» անունով ընկերություն, որը կազմված է երեք տղամարդուց։ Ինչ-որ պահի Ռենտոնը հասկանում է, որ Հաննան էլ է «Բլոկից» և հանդիսանում է նրա ղեկավարը։ Միաժամանակ պարզվում է, որ Սոնին «Տաուրուսի» կողմից ուղարկված վարձու զինվոր է։ Ռենտոնի վրա հարձակումը պայմանավորված էր նրանով, որ նա երկար տարիներ աշխատում է «Տաուրուսում» և ունի շատ խնայողություններ (հատուկ կարտ-«ժապավենների» վրա), որոնք ուզում են վերցնել ապստամբները։ Հաննան էլ ավելի շուտ եղել է Ռենտոնի ընկերուհին, բայց երկար ժամանակ բանտարկված է եղել։ Հաննայի՝ որպես օտար ապստամբների ներկայացուցչի հանդեպ անստահություն զգալով՝ Ռենտոնը ժամանակի ընթացքում միավորվում է նրա հետ՝ Սոնիի դեմ պայքարելու համար։
Ինչպես էլ որ չզարգանային իրադարձությունները, 3 ժամ 14 րոպե հետո Ռենտոնը վերադառնում է մեկնարկային կետ, երբ նրանք արթնանում են անկողնում ժամը 6։16-ին։ Կամաց-կամաց Ռենտոնը սկսում է հասկանալ, որ ժամանակի օղակում հայտնվելը կապված է նրանց կողմից ստեղծված ARQ (Arcing recursive quine -ռեկուրսային էլեկտրո-աղեղային քվին) սարքի հետ, որը հզոր էներգիա է արտադրում և փաստորեն հավերժական շարժիչ է։ Օղակը առաջացել է նրանից, որ Զարմիկը ձեռք է տվել սարքին, ինչի պատճառով էլ սարքը կողպել է ժամանակը։ Ավելին, ժամանակի ընթացքում Ռենտոնը համակարգչի վերաբեռնման տեղեկամատյաններից տեսնում է, որ օղակներն ավելի շատ են, քան նա կարծում էր, հնարավոր է հազարավոր։ Այնուամենայնիվ, չնայած ինչ-որ պահի նա մտադիր էր ոչնչացնել ARQ-ն, բայց ի վերջո, որոշում է դա չանել, որպեսզի կրկին փորձի սարքը փրկել «Տաուրուս»-ից և օգտագործել այն ի շահ մարդկանց։ Նա համակարգչում ինքն իրեն տեսաուղերձ է գրում, որում նա նախազգուշացնում է, որ «Տաուրուսը» փորձում է գրավել ARQ-ն, և որ նա պետք է ամենասկզբից սկսի վստահել Հաննային։
Գիլմն ավարտվում է 6։16-ի հերթական արթնացումով։
Արձագանք
Ֆիլմը քննադատներից խառը արձագանքներ է ստացել  ։
Ծանոթագրություններ
Կատեգորիա:Անգլերեն ֆիլմեր Կատեգորիա:2016 ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան ֆիլմեր Կատեգորիա:Կանադական ֆիլմեր Կատեգորիա:Netflix-ի արտադրության ֆիլմեր
Լյուբովկա (գյուղ, Վոլնովախսկի շրջան)
Լյուբովկա (Любівка), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Լյուբովկա գյուղում բնակվում էր 537 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլնովախսկի շրջանի բնակավայրեր Կատեգորիա:Ուկրաինայի գյուղեր
Էջմիածնի ջրանցք
Էջմիածնի ջրանցք, Լենինի անվան ջրանցք, ջրանցք և ջրամբար, կառուցվել է 1923-1924 թթ. և շահագործման է հանձնվել 1925 թ.-ին։ Սկիզբ է առնում Երևանյան լճից։ Երկարությունը 27 կմ է, ջրթողունակությունը՝ 4,3 մ3/վ։ Գլխամասը (մոտ 500 մ) անցնում է ժայռափոր թունելով։ Ոռոգում է Երևանի Մալաթիա Սեբաստիա համայնքի և Արմավիրի մարզի 1400 հա հողատարածք։
Ջրանցըք մինչև 1960 թ.-ը սնվում էր միայն Հրազդան գետի ջրերից։ Արևաշատի ջրհան կայանի կառուցումից (1967 թ.) հետո լրացուցիչ սնվում է Մեծամորի ջրերից, որի շնորհիվ սահմանափակվել է Սևանա լճի ջրի օգտագործումը։ Ջրանցքի երկայնքով տեղ-տեղ պահպանվել են ուրարտական Ումեշինի ջրանցքի հետքերը։ Վերջինս կառուցվել է մ.թ.ա. VII դ., ինչի մասին պահպանվել է Ռուսա Բ արքայի սեպագիր արձանագրությունը ։
Ծանոթագրություններ
Կատեգորիա:Ջրանցքներ այբբենական կարգով Կատեգորիա:Արմավիրի մարզի ջրանցքներ
Ադրբեջանի աշխարհագրություն
Աշխարհագրորեն՝ Ադրբեջանի Հանրապետությունը գտնվում է Հարավարևմտյան Ասիայի և Արևելյան Եվրոպայի միջանցիկ գոտում՝ Եվրասիա մայրցամաքի հարավկովկասյան տարածաշրջանում։ Համարվում է Անդրկովկասի խոշորագույն պետությունը՝ ըստ տարածքի և բնակչության թվի։ Ադրբեջանի ցամաքային սահմանի ընդհանուր երկարությունը կազմում է 2448 կմ (1645 մղոն)։ Ամենաերկարը Հայաստանի հետ սահմանն է՝ 1007 կմ երկարությամբ։ Սահմանակցում է նաև Իրանի Իսլամական Հանրապետությանը (756 կմ), Վրաստանին (480 կմ), Ռուսաստանի Դաշնությանը (390 կմ) և Թուրքիային (15 կմ) ։ Հարավարևմուտքում Ադրբեջանը սահմանակցում է նաև ինքնահռչակ Արցախի Հանրապետությանը, որը վերջինիս կողմից ճանաչվում է որպես հայկական օկուպացիոն վարչակարքի ներքո գտնվող սեփական անձեռնմխելի տարածք։ Արևելքում Ադրբեջանական Հանրապետության ափերը ողողում են Կասպից ծովի ջրերը։ Ափամերձ տարածքները կոչվում են մերձկասպյան տարածաշրջաններ։ Ադրբեջանի և Կասպից ծովի սահմանային երկարությունը կազմում է 456 կմ։
Ափամերձ գոտում հիմնականում գերակշռում են ցածրադիր և հարթ տարածքները, իսկ մերձկասպյան հատվածում գերակշռում են կրաքարային ափերը, որոնք հարակից են անապատային և կիսաանապատային տարածքներին։ Կասպից ծովի արևմտյան ափին է գտնվում Ապշերոնյան թերակղզին, որտեղ էլ տեղակայված է Ադրբեջանի մայրաքաղաք Բաքուն։ Հարևան Վրաստանի տարածքով Ադրբեջանը ելք ունի դեպի Սև ծով։ Հյուսիսից հարավ Ադրբեջանի տարածքը կազմում է 400 կմ, իսկ արևմուտքից արևելք՝ 500 կմ։ Խորհրդային տարիներին անարդարացիորեն Ադրբեջանի կազմում է ընդգրկվել նաև Նախիջևանը, որը ներկայումս ունի ինքնավար հանրապետության կարգավիճակ։ Նրա այժմյան տարածքը 5368 կմ² է, որը ձգված է հյուսիսարևմուտքից դեպի հարավարևելք։ Ամբողջ մակերևույթը խազատված է բազմաթիվ մեծ ու փոքր լեռնագյուղերով և միմյանց զուգահեռվելով ձգվում են դեպի մեծ ու փոքր դաշտերն ու գետահովիտները։ Ամենացածր կետը Գողթն գավառի Քոթամ գյուղի իջվածքն է՝ ծովի մակարդակից 600 մետր բարձրությամբ։ Ամենաբարձր կետը Կապուտջուղ լեռնագագաթն է, որը ունի 3806 մետր բարձրություն։ Ադրբեջանի Հանրապետության ծայրակետերն են՝
Ադրբեջանի էքսկլավ համարվող Նախիջևանի Ինքնավար Հանրապետության ծայրակետերն են՝
Ադրբեջանի Հանրապետությունը լեռնային երկիր է։ Հյուսիսում տարածվում են Մեծ Կովկասի, իսկ հարավում՝ Փոքր Կովկասի լեռները։ Մեծ Կովկասի մաս կազմող Սևանի լեռնաշղթան սահմանաբաժան է Հայաստանի և Ադրբեջանի միջև։ Սևանից արևելք են ճյուղավորվում մի քանի լեռներ, որոնք ընդհուպ մինչև 1980-ական թվականների վերջը մեծ մասամբ հայաբնակ էին։ Այսօր այդ տարածքները՝ պատմական Գարդման, Շակաշեն և այլ գավառները, գտնվում են Ադրբեջանի կազմում։ Երկրի հարավ-արևելքում շուրջ 100 կմ երկարությամբ տարածվում են Թալիշի լեռները, որի ամենաբարձր կետը Կյոմյուրքյու գագաթն է՝ 2492 մետր հարաբերական բարձրությամբ։ Ադրբեջանի Հանրապետության ամենաբարձր կետը Բազարդյուզու լեռն է՝ 4466 մետր բարձրությամբ ։ Ամենացածր իջևածքը գտնվում է Կասպից ծովում և ունի մինչև -28 մետր խորություն ։
Բաքու քաղաքի և հարակից շրջանների միջնադարյան պատմական ժառանգությունը
Ադրբեջանի Հանրապետությունում է կենտրոնացված ամբողջ աշխարհի ցեխահրաբուխների մեծ մասը։ Այդ հրաբուխները ներառված են ՅՈւՆԵՍԿՕ-ի Համաշխարհային ժառանգության և Նոր աշխարհի բնական հրաշալիքների ցանկերում։ Գտնվելով գեոսինկլինալային լայնությունում՝ երկրում հաճախակի են նկատվում ստորգետնյա ցնցումներն ու երկրաշարժերը (պատճառը լեռնակազմական գործընթացների շարունակականությունն է)։ Բնապահպանական տեսանկյունից՝ Ադրբեջանի գերակա խնդիրներից է Կասպից ծովի մակարդակի բարձրացումը։ Այդ երևույթի պատճառով Կուր-Արաքսյան դաշտավայրի ցածրադիր շրջաններում պարբերաբար տեղի է ունենում ջրածածկ։
Ջրագրական ցանց
Ադրբեջանի Հանրապետության տարածքը համեմատաբար հարուստ է ջրային պաշարներով։ Ջրագրական ցանցի մաս են կազմում գետերն ու լճերը, որոնք ձևավորվել են երկար տարիների ընթացքում ։ Այս գործընթացների հավաստիության մասին վկայում են Ադրբեջանում հայտնաբերված չորացած գետերի մնացորդները։ Երկրի ջրագրական ցանցը շարունակաբար փոփոխվում է բնական երևույթների և մարդու արդյունաբերաձեռնարկատիրական գործունեության հետևանքով։ Ադրբեջանի ջրային համակարգի անբաժանելի մասն են կազմում նաև արհեստական գետերն ու ջրանցքները։ Աշխարհագրորեն՝ Ադրբեջանի ներքին ջրերը պատկանում են Կասպից ծովի ավազանին։ Ադրբեջանի Հանրապետության տարածքում կան շուրջ 250 լճեր, որոնցից խոշորագույններն են Հաջիկաբուլն (15,5 կմ²) ու Բեյուքշորը (10,3 կմ²) ։ Լճերի ջուրն աղի է, իսկ որոշ շրջանների ջրեր ունեն սառցադաշտային ծագում։ Խոշորագույն գետերն են Կուրն ու Արաքսը ։ Կուր գետի ափին են գտնվում Ադրբեջանի մի շարք խոշոր քաղաքներ, այդ թվում՝ Մինգեչաուրը, Եվլախը, Զարդոբը, Սաբիրաբադը, Սալյան և այլն։ Կուր և Արաքս գետերի ստորին հոսանքում է գտնվում Կուր-Արաքսյան դաշտավայրը, որի ընդերքը հարուստ է նավթի պաշարներով։ Գետերի ջրերն օգտագործվում են ոռոգման նկատառումներով և ծառայում որպես էլեկտրաէներգետիկա աղբյուր։ Կուր գետի ադրբեջանական հատվածը նավարկելի է փոքր չափեր ունեցող նավերի համար։ Ներկայումս Եվլախի և Կասպից ծովի միջև առկա է ջրային ճանապարհ։
Էներգետիկայի ստացման (Մինգեչաուրի հիդրոէլեկտրակայանի միջոցով), գյուղատնտեսության և ջրային տրանսպորտի զարգացման, ինչպես նաև ստորին հոսքում գետերի հեղեղումից խուսափելու համար 1959 թվականից ի վեր շահագործման է հանձնվել Մինգեչաուրի ջրամբարը ։ Մինգեչաուրի ջրամբարից սկիզբ են առնում Վերինղարաբաղյան (172 կմ) և Վերինշիրվանյան (123 կմ) ալիքները։ Ավազանում բնակվում են՝ բրամ, շիղաձկներ և մի շարք այլ ձկնատեսակներ։ Ադրբեջանի խոշորագույն գետը Սամուրն է՝ 213 կմ երկարությամբ ։
Ավազանի ընդհանուր մակերեսը կազմում 7330 կմ²։ Պայմանականորեն, Ադրբեջանի գետերը դասակարգվում են ըստ ջրատարածության ավազանի։ Դրանք հիմնականում ունեն հետևյալ կարգաբանությունը ՝
Գոմիկ (Արճեշի գավառ, գյուղակ)
Գոմիկ, գյուղակ Արևմտյան Հայաստանում, Վանի վիլայեթի Արճեշի գավառակում։
Բնակչություն
XX դարի սկզբին ուներ 8 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Թալինի ջրանցք
Թալինի ջրանցք, ջրանցք Հայաստանի Արագածոտնի և Արմավիրի մարզերում։ Սկիզբ է առնում Ախուրյանի ձախ ափից։ Սնվում է Ախուրյան ջրամբարի ամբարտակված ջրերից ։
Ծանոթագրություններ
Կատեգորիա:Արմավիրի մարզի ջրանցքներ Կատեգորիա:Արագածոտնի մարզի ջրանցքներ
Անտոն Ռագոզա
Անտոն Ռագոզա (մոլդ. Anton Ragoza, ), մոլդովացի երաժիշտ, պրոդյուսեր և կոմպոզիտոր, SunStroke Project խմբի անդամ։
Կենսագրություն
Անտոնը ծնվել է Տիրասպոլում, որտեղ ավարտել է երաժշտական դպրոցը, այնուհետև՝ 2005 թվականին ավարտել է Պրինսեստրյան բարձրագույն երաժշտական քոլեջի ջութակի բաժինը ։ Քոլեջը ավարտելուց հետո նա պարտադիր զինվորական ծառայության է անցել Պրիդնեստրովում։ Այնտեղ առաջարկեց Սերգեյ Ստեփանովին ստեղծել «Sunstroke» խումբն, որն այսօր հայտնի է որպես «SunStroke Project» : Անտոնը իր առաջին երգը գրեց 14 տարեկան հասակում, այնուհետև գրել է երաժշտություն «SpeX» խմբի համար, կատարելով տրանս-գործիքային երաժշտություն ։
SunStroke Project
Խմբի շրջանակներում նա հանդես է եկել Օսլոյում կայացած «Եվրատեսիլ 2010» երգի մրցույթում, որտեղ նրանք զբաղեցրեցին 22-րդ տեղը։ 2015 թվականի օգոստոսին նա բացեց իր «Ragoza Music» երաժշտական լեյբլը, դառնալով պրոդյուսեր ։ 2017 թվականին խումբը կրկին ելույթ է ունեցել «Եվրատեսիլ 2017» երգի մրցույթում`«Hey, Mamma!» երգով, զբաղեցնելով 3-րդ տեղը ։ Մոլդովայում կայացած մրցույթից վերադառնալիս երկրի նախագահը պարգևատրել է բարձրագույն պետական պարգևով` Պատվո շքանշանով  ։
Բարձունքի գրավում (քանդակ)
Բարձունքի գրավում, խորհրդահայ քանդակագործ Արա Սարգսյանի պատերազմի թեմայով ստեղծած քանդակը։ Այն ստեղծվել է Երկրորդ համաշխարհային պատերազմի տարիներին՝ 1942 թվականին ։
Պատմություն և նկարագրություն
Քանդակը բրոնզաձույլ է, հետագայում քանդակագործն այն տեղափոխել է փայտի վրա։
Խորհրդային զինվորըը արագորեն գրոնով հակառակորդին վայր է նետել բարձունքից, գրավել է այն և նրա վրա ամրացրել կարմիր դրոշը։ Կոմպոզիցիան հավաքված է բուրգի մեջ, ունի պտուտակաձև շարժում, որը սկսվում է բուրգի լայն հիմքերից և գալարով վեր խոյանում մինչև գագաթը, ստեղծելով գրոհի և հատկապես բարձունքի գրավման տպավորություն։ Սովորաբար մարմարի համեմատ փայտն ավելի քիչ է տալիս ֆակտուրային տարբեր մշակումների հնարավորություններ, սակայն ըստ ըստ հայ արվեստաբան Վահան Հարությունյանի՝ այդ քանդակում Արա Սարգսյանը հենվել է իր հարուստ պրոֆեսիոնալ կարողության, զարմանալի ճշգրտությամբ տվել է ժայռի, դրոշակի, դեմքի, հագուստների տարատեսակ ֆակտուրաները, ընդ որում, ազատ ու անկաշկանդ հարվածներով, չկորցնելով մշակման միասնականությունը, հեղինակային «ձեռագիրը» ։
Քանդակը գտնվում է Արա Սարգսյանի և Հակոբ Կոջոյանի տուն-թանգարանում ։
Ծանոթագրություններ
Կատեգորիա:Արա Սարգսյանի քանդակներ Կատեգորիա:Բրոնզե արձաններ Կատեգորիա:1942 քանդակներ
Ստոյնա Վանգելովսկա
Ստոյնա Վանգելովսկա (Стојна Вангеловска, ), հարավսլավացի, հետագայում՝ մակեդոնացի բասկետբոլիստուհի։ 1988 թվականի Ամառային Օլիմպիական խաղերի արծաթե մեդալակիր։
Կենսագրություն
Ստոյնա Վանգելովսկան ծնվել է 1964 թվականի փետրվարի 5-ին (ՄՕԿ-ի տվյալներով՝ 1965 ), Սկոպիեում ։
Ստոյնա Վանգելովսկան առաջին անգամ ընդգրկվել է Հարավսլավիայի օլիմպիական հավաքականի կազմում 1984 թվականին ։ Լոս Անջելեսի Օլիմպիական խաղերում Ստոյնան դարձավ ամենաերիտասարդ բասկետբոլիստուհին իր երկրի հավաքականի կազմում, նա ընդամենը 19 տարեկան 176 օրական էր ։ Հարավսլավացի բասկետբոլիստուհիները նախնական շրջանաձև մրցաշարում հինգ խաղերից հաղթեցին ընդամենը մեկում և գրավեցին վերջին տեղը ։ Հարավսլավիայի բասկետբոլի հավաքականի աղջիկների համար 1984 թվականի Օլիմպիական խաղերում այդ տեղը դարձավ հանրագումարային ։
Մեդալային հաջողություններ չբերած Օլիմպիական խաղերից հետո Վանգելովսկան շարունակում էր խաղալ իր երկրի հավաքականում և հաջորդ Օլիմպիական խաղերին, հարավկորեական Սեուլում նա հանդես եկավ որպես Հարավսլավիայի հավաքականի ավագ։ Կանանց բասկետբոլի մրցաշարն անցկացվեց երկու փուլով, առաջինում ութ թիմերը բաժանվեցին երկու խմբի, որից եզրափակիչ էին դուրս գալիս առաջին երկու տեղերը գրաված թիմերը, իսկ մյուսները պայքարում էին 5-8 տեղերի համար։ Հարավսլավացի բասկետբոլիստուհիները հաղթեցին Չեխոսլովակիային և Չինաստանին, զիջեցին ԱՄՆ-ի հավաքականին՝ դուրս գալով եզրափակիչ երկրորդ տեղից ։ Հաղթելով Ավստրալիայի հավաքականին մեկ միավորի տարբերությամբ, Հարավսլավիայի հավաքականը դուրս եկավ եզրափակիչ, որտեղ զիջեցին ամերիկացի  բասկետբոլիստուհիներին։  Ստոյնա Վանգելովսկան իր թիմի հետ դարձավ արծաթե մրցանակակիր ։
Հետագայում Ստոյնան դարձավ աշխարհի և Եվրոպայի առաջնության լավագույն խաղացող, իսկ սպորտային կարիերան ավարտելուց հետո դարձավ Մակեդոնիայի օլիմպիական կոմիտեի փոխնախագահ, տնօրենների խորհրդի անդամ, ինչպես նաև ընդգրկվեց Մակեդոնիայի օլիմպիական կոմիտեի Ավագների ակումբ ։
Արտաքին հղումներ
Կատեգորիա:Հյուսիսմակեդոնացի բասկետբոլիստներ Կատեգորիա:Ամառային օլիմպիական խաղերի մարզիկներ
Գոմիկ (Սուրմալուի գավառ, Մասիսից արևելք)
Գոմիկ, գյուղակ Արևելյան Հայաստանում, Երևանի նահանգի Սուրմալուի գավառում։ Գտնվում էր Մեծ Մասիսից 6-7 կմ արևելք։
Բնակչություն
XX դարի սկզբին ուներ 6 տուն քուրդ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Խլեբոդարովկա (ավան, Վոլնովախսկի շրջան)
Խլեբոդարովկա (Хлібодарівка), ավան Ուկրաինայի Դոնեցկի մարզի Վոլնովախսկի շրջանում։ Բնակավայրը նախկինում նաև անվանվել է Սոլնցևա։ Հիմնադրվել է 1858 թվականին։
2001 թվականի տվյալներով Խլեբոդարովկա ավանում բնակվում էր 1 296 մարդ։
Հասան Նազեր
Հասան Նազեր (, Hassan Nazer, ), բրիտանացի և իրանցի կինոռեժիսոր, ֆիլմի խմբագիր, պրոդյուսեր և միջազգային փառատոնի ժյուրիի ղեկավար։ Նա գխավորել է 2019 թվականի SAARC կինոփառատոնի ժյուրիի կամզը, որը կայացել է Շրի Լանկայում   ։
Կենսագրություն
Նազարը սովորել է Թեհրանի արվեստի դպրոցում։ Ուկրաինա տեղափոխվելուց հետո նա հաճախել է Աբերդինի համալսարան, որտեղ սովորել է կինոարվեստ։ Նրա երրորդ` Ուտոպիա ֆիլմը Աֆղանստանի կողմից ներկայացվել է Օսկարի 88-րդ մրցանակաբաշխության` Լավագույն օտարալեզու ֆիլմ անվանակարգում և Ոսկե գլոբուս մրցանակին  ։ Ֆիլմը վաստակել է ավելի քան 18 մրցանակ ազգային և միջազգային կինոփառատոներում ։
Անիտա Զախարյան
Անիտա Զախարյան, հայկական ծագմամբ ամերիկացի մարզուհի, սեղանի թենիսիստուհի, ԽՍՀՄ քառակի չեմպիոն․ միայնակ (1984, 1986), զուգախաղ (1979, 1980), թիմային մրցումներում Եվրոպայի չեմպիոն (1984), «Բարեկամություն-84» մրցույթի մրցանակակիր՝ զուգախաղում (1984)։ ԽՍՀՄ սպորտի միջազգային կարգի վարպետ (1979)։
Կենսագրություն
Անիտա Զախարյանը ծնվել է 1962 թվականի հոկտեմբերի 23-ին Երևանում՝ սպորտային մարմնամարզության խորհրդային մարզիչ Լեոնիդ Զախարյանի ընտանիքում։ Սկսել է սեղանի թենիսով զբաղվել մոր, այդ մարզաձևով ԽՍՀՄ բազմակի չեմպիոնուհի Սյուզաննա Զախարյանի (Առաքելյան) ղեկավարությամբ։ 1970 թվականների վերջին մի քանի անգամ դարձել է ԽՍՀՄ-ի և Եվրոպայի պատանիների առաջնության չեմպիոն։
1978 թվականին ԽՍՀՄ ազգային հավաքականում նորամուտը նշեց Դույսբուրգի Եվրոպայի առաջնությունում, որտեղ Սարգիս Սարխայանի հետ միասին հասավ կիսաեզրափակիչ խառը զուգախաղում և նվաճեց այդ մրցումների բրոնզե մեդալը։ 1979 և 1980 թվականներին Լյուդմիլա Բակշուտովայի հետ հաղթել է կանանց զուգախաղի ԽՍՀՄ առաջնությունում։
1986 թվականին կրկին հաղթել է ԽՍՀՄ-ի անհատական առաջնությունում, որից հետո ստիպված է եղել ընդհատել իր ելույթները՝ կապված երեխայի ծննդյան հետ։
Ալիխան Շամխիև
Ալիխան Շամխիև, ազգությամբ օս հայ ազատամարտիկ։ Հետմահու ստացել է «Արցախի հերոս» կոչումը։
Անիտա Զախարյան
Կենսագրություն
1989 թվականին տեղափոխվել է ԱՄՆ, որտեղ վերսկսել է մարզական կարիերան։ 1991-1996 թվականներին մասնակցել է ԱՄՆ առաջնություններին, 1994 թվականին այդ երկրի հավաքականի կազմում հանդես եկել Աշխարհի գավաթում ։
Ալիխան Շամխիև
Կենսագրություն
Կամավոր մեկնել է Հայաստան՝ մասնակցելու Արցախյան պատերազմին։ Հետմահու պարգևատրվել Արցախի Հանրապետության գերագույն կոչումով՝ «Արցախի հերոս», որին համապատասխանում է «Ոսկե արծիվ» շքանշանը։
Կատեգորիա:Օս ազատամարտիկներ
Անիտա Զախարյան
Կենսագրություն
Հետագայում մարզչական գործունեությամբ է զբաղվել «Gilbert Table Tennis Center»-ում (Լոս Անջելես) ։
Արտաքին հղումներ
Կատեգորիա:ԽՍՀՄ միջազգային կարգի սպորտի վարպետներ
(964) Սուբամարա
(964) Սուբամարա (Subamara), աստերոիդ աստերոիդների հիմնական գոտում։ Հայտնաբերվել է 1921 թվականի հոկտեմբերի 27-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 3,052493 ա. մ., առավելագույնը մոտենում է 2,6855 ա. մ. հեռավորության վրա և հեռանում 3,4195 ա. մ. ։ Արեգակի շուրջ մեկ ամբողջական պտույտ է կատարում 1947,96 երկրային օրվա ընթացքում, իր ուղեծրով շարժվելով միջինում 0,184809 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,06° անկյուն։
Արտաքին հղումներ
Կատեգորիա:1921 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արցախի Հանրապետության «Մխիթար Գոշ» մեդալ
Ծանոթագրություններ
Կատեգորիա:Արցախի Հանրապետության պետական պարգևներ
Հանս Յանուշկևիչ
Հանս Յանուշկևիչ (Hans von Januszkiewicz, ), գերմանացի գրող, դրամատուրգ և թատերական քննադատ ։
Կենսագրություն
Ազգությամբ լեհ է։ Իր ստեղծագործությունների մեծ մասը գրել է «Հանս ֆոն Ռեյնֆիս» կեղծանվամբ։
Գրել է շատ կատակերգություններ և այլ ստեղծագործություններ.
Ավելի ուշ գրված հայտնի ստեղծագործություններից են.
Տալիթա Բեյթման
Անձնական կյանք
Բնակվում է Հարավային Կալիֆոռնիայում ։ 9 կրտսեր երեխաներից մեկն է և դերասան Գաբրիել Բեյթմանի քույրն է ։
Հանս Յանուշկևիչ
Կենսագրություն
Նրա` հինգ գործողությամբ «Die Sitte» պիեսը դեռ բեմադրվում է գերմանական թատրոնների բեմերում ։
Տալիթա Բեյթման
Գործունեություն
2014 թվականին Բեյթմանը նշանակալի դեր է ունեցել գիտաֆանտաստիկ «Ռոյ» սարսափ ֆիլմում, որտեղ նկարահանվել են նաև Գաբրիել Բասոն, Քեթրին Փրեսքոթը և Ջեյքոբ Զահարը ։ Ֆիլմի պրեմիերան կայացել է 2014 թվականի սեպտեմբերի 19-ին «Fantastic Fest»-ում։
Հանս Յանուշկևիչ
Կենսագրություն
1896 թվականին եղել է «Deutche Drama» հրատարակության գխավոր խմբագիրը ։
Տալիթա Բեյթման
Գործունեություն
2015 թվականին Սքարլեթ Քինքեյդի դերում նկարահանվել է «The CW» հեռուստաընկերության «Հարավային նահանգից Զոյի Հարթը» կատակերգական դրամայում ։
Հանս Յանուշկևիչ
Կենսագրություն
1897-1898 թվականներին Ռիխարդ Վերդեի հետ միասին հրապարակել է Բեռլինի մտավոր կյանքի «Das Geistige Berlin; eine Encyklopaedie des geistigen Lebens Berlins» հանրագիտարանը, նրանք համատեղ հրատարակել են նաև մի շարք կենսագրական աշխատանքներ, որոնց շարքում են` «Leben und Wirken der Architekten, Bildhauer, Bühnenkünstler, Journalisten, Maler, Musiker, Schriftsteller, Zeichner»։
Տալիթա Բեյթման
Գործունեություն
Բեյթմանը Քլոյե Գրեյս Մորեցի և Նիք Ռոբինսոնի հետ խաղացել է «Հինգերորդ ալիքը» ֆիլմի գլխավոր դերում ։ Ռեժիսորը Ջեյ Բլեյքսոնն է։ Պրեմիերան կայացել է 2016 թվականի հունվարի 22-ին «Columbia Pictures»-ում ։
Հանս Յանուշկևիչ
Ծանոթագրություններ
Կատեգորիա:Գերմանացի գրողներ Կատեգորիա:Գերմանացի դրամատուրգներ
Տալիթա Բեյթման
Գործունեություն
Միևնույն ժամանակ Քևին Սփեյսիի, Ռոբբի Ամելլի, Ջենիֆեր Գարների, Քրիստոֆեր Ուոքենի և Բարրի Զոնենֆելդի հետ նկարահանվել է «9 կյանք» ֆիլմում ։ Ֆիլմի ռեժիսորն է Բարրի Զոնենֆելդը և 2016 թվականի ապրիլի 29-ին տեսավարձույթով ցուցադրել է «EuropaCorp» ընկերությունը ։
Բեյթմանը խաղացել է նաև «So B. It» ֆիլմում, որը Սառա Վիքսի համանուն վեպի էկրանավորումն էր։ Ռեժիսորը Սթիվեն Ջիլենհալն է ։
«HBO» հեռուստացանցի «Mamma Dallas» կատակերգության մշտական դերակատարներից է, նկարահանվում է եղբոր՝ Գաբրիել Բեյթմանի և Ավգուստ Պրյուի հետ ։
2017 թվականին Ջենիսի դերով հանդես է եկել «Աննաբելլի անեծքը։ Չարի ծնունդը» ֆիլմում և խաղացել է «Գեոփոթորիկ» աղետ-ֆիլմ։
Ծանոթագրություններ
Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի մոդելներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Ամասիայի կամավորական ջոկատ
Ամասիայի կամավորական ջոկատ, կազմավորվել է 1989 թվականին, Ամասիայի շրջանում (այժմ՝ ՀՀ Շիրակի մարզում)։ 1992 թվականի դեկտեմբերին ջոկատը ներառվել է Գյումրիի 4-րդ մոտոհրաձգային առանձնակի գումարտակի կազմում և դարձել 3-րդ վաշտի հիմքը։ 1989-1994 թվականներին մասնակցել է ՀՀ Ճամբարակի (Վահան) և Արցախի Հանրապետության Շուշի քաղաքի ինքնապաշտպանական և ազատագրական մարտերին։ Հրամանատար՝ Ռ․ Փիլոյան։ Ջոկատից զոհվել է 1 ազատամարտիկ։
Կատեգորիա:Արցախյան պատերազմի հայկական ջոկատներ
Գոմիկ (Սուրմալուի գավառ, Մասիսից արևմուտք)
Գոմիկ, գյուղակ Արևելյան Հայաստանում, Երևանի նահանգի Սուրմալուի գավառում։ Գտնվում էր Մեծ Մասիսից 9 կմ արևմուտք։
Բնակչություն
XX դարի սկզբին ուներ 6 տուն քուրդ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
(965) Անջելիկա
(965) Անջելիկա (Angelica), աստերոիդ աստերոիդների հիմնական գոտում։ Հայտնաբերվել է 1921 թվականի նոյեմբերի 4-ին Յոհաննես Ֆրանց Հարտմանի կողմից Լա Պլատայում ։
Միջին հեռավորությունը Արեգակից կազմում է 3,15039 ա. մ., առավելագույնը մոտենում է 2,2565 ա. մ. հեռավորության վրա և հեռանում 4,0443 ա. մ. ։ Արեգակի շուրջ մեկ ամբողջական պտույտ է կատարում 2042,42 երկրային օրվա ընթացքում, իր ուղեծրով շարժվելով միջինում 0,176262 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,47° անկյուն։
Արտաքին հղումներ
Կատեգորիա:1921 թվականին հայտնաբերված աստղագիտական մարմիններ Կատեգորիա:Յոհաննես Ֆրանց Հարտմանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աբդուլմալիք Ռիգի
Աբդուլմալիք Ռիգի , «Ջունդալլա» ահաբեկչական իսլամիստական կազմակերպության նախկին առաջնորդը, որը տեղակայված է Իրանի հարավ-արևելքում գտնվող Սիսթան և Բելուջիսթան գավառներում։ 2010 թվականին ձերբակալվել և մահապատժի է ենթարկվել Իրանի կառավարության կողմից։
Վաղ կյանք և կրթություն
Ծնվել է 1979 թվականին ։ Սերում է ռիգայի ցեղից, բելուջայի ժողովրդից։ Դեռահասության տարիներին դատապարտվել է դանակով հարձակման համար և պատիժ է կրել բանտում ։
Չի ունեցել ֆորմալ աշխարհիկ կրթություն, ուսանել է Կարաչիի քաղաքային ճեմարանում «Jamia Uloom-ul-Islamia» սուննիների մեդրեսեում, ինչպես և շատ այլ իսլամիստական «Թալիբան» շարժման առաջնորդներ ։
Ենթադրյալ գործունեություն
Գոյություն ունեն տարաձայնություններ աջակցության և «Ջունդալլա»-ի միջազգային կապերի վերաբերյալ։ Շատ փորձագետներ կարծում են, որ խմբավորումը կապված է «Ալ-Կաիդա»-ի հետ ։ Կան նաև պնդումներ, որ «Ջունդալլան» կապված է ԱՄՆ կառավարության հետ և ֆինանսավորում է ստանում բելուջայի իրանցիներից արտասահմանում ։
Ամերիկացի լրագրող Դեն Ռազերը «AXS TV» հեռուստաալիքի իր «Dan Rather Reports» ծրագրում հարցազրույց է վերցրել Աբդուլմալիք Ռիգիից և ցուցադրել է տեսագրությունը, թե ինչպես է նա անձամբ կտրել իր ազգականի՝ Շահաբ Մանսուրիի գլուխը։ Նույն հարցազրույցում Աբդուլմալիք Ռիգին իրեն «իրանցի» է անվանել և հերքել, որ իր նպատակը բելուջայի առանձին պետության ձևավորումն է։ Նա պնդել է, որ խմբավորման գործունեության նպատակն էր «բարելավել բնակության պայմանները էթնիկ բելուջաների համար» և «պայքարել Իրանում սուննի մահմեդականների իրավունքների համար» ։
Որոշ տեղեկությունների համաձայն՝ Աբդուլմալիք Ռիգին երկու գիշեր անընդմեջ չի քնել մեկ վայրում և առանց ձեռնոցների այլ մարդկանց ձեռք չի սեղմել։ Հաղորդվում էր նաև, որ նա նմանակել է Աբու Մուսաբ ազ Զարքաուին իր պահվածքում և պատանդների մահապատիժների տեսագրությունը ։ Իրանական «Kayhan» թերթը 2005 թվականի ապրիլի 7-ին սխալմամբ հայտնել էր, որ Ռիգին սպանվել է Աֆղանստանի հետ սահմանին գործողության ընթացքում։ 2005 թվականի ապրիլի 11-ին հայտնվել է հերքման տեսանյութը, որում Աբդուլմալիք Ռիգին ողջ է ։
Աբդուլհամիք Ռիգին մեղադրել է իր եղբորը Իրանի կառավարության դեմ ամերիկացիների հետ համագործակցելու մեջ ։ Իրանի իշխանությունները պնդում էին, որ Աբդուլմալիք Ռիգին մասնակցել է իրանցի գեներալի սպանություններին և ահաբեկչություններ է իրականացրել երկրի ներսում ։ Այդ մեղադրանքներով Աբդուլմալիկը ձերբակալվել էր 2010 թվականի փետրվարին ։
Ձերբակալություն
Աբդուլմալիք Ռիգայի ձերբակալության երկու տարբեր վարկածներ կան։ Իրանի կառավարության տվյալների համաձայն, 2010 թվականի փետրվարի 23-ին Աբդուլմալիքը Դուբայից (Արաբական Միացյալ Էմիրություններ) Բիշքեկ (Ղրղզստան) չվերթով գտնվում էր Աֆղանստանի քաղաքացու կեղծ անձնագրով ։ Երբ ինքնաթիռը գտնվում էր Պարսից ծոցում, այն որսացել էին իրանական կործանիչները և օդաչուին հրահանգվել էր վայրէջք կատարել իրանական տարածքում ։ Երբ ինքնաթիռը վայրէջք է կատարել Բանդար Աբբասի միջազգային օդանավակայանում, իրանական զորքերը ճանաչել են Աբդուլմալիք Ռիգիին ուղևորների մեջ և կալանավորել նրան։ Ձերբակալությունից հետո իրանական հեռուստատեսությունը ցույց է տվել Աբդուլմալիքին՝ կապված ձեռքերով, Իրանի չորս դիմակավորված Կոմանդոսի ուղեկցությամբ   ։
ԱՄՆ հետախուզության նախկին աշխատակցի խոսքով՝ Աբդուլմալիք Ռիգին ձերբակալվել է պակիստանցի ուժայինների կողմից և ԱՄՆ-ի աջակցությամբ տեղափոխվել Իրան․ «Կարևոր չէ, թե ինչ են ասում իրանցիները։ Նրանք գիտեն ճիշտը» ։
Մահապատիժ
2010 թվականի հունիսի 20-ին իրանական և միջազգային ԶԼՄ-ները հաղորդել էին, որ Աբդուլմալիք Ռիգին կախաղան է բարձրացվել Թեհրանի Էվին բանտում ։ Իսլամական Հանրապետության լրատվական գործակալությունը հայտարարել է, որ մահապատիժն իրականացվել է Թեհրանի հեղափոխական տրիբունալի որոշմամբ։ Տրիբունալի հայտարարության մեջ մեջբերվում է․ «Երկրի արևելքում զինված հակահեղափոխական խմբավորման ղեկավարը պատասխանատու է զինված կողոպուտի, սպանության փորձի, բանակի և ոստիկանության, ինչպես նաև հասարակ մարդկանց վրա զինված հարձակումների և սպանության համար»։ Նրա մահապատիժը նկարագրվել է որպես «ծանր հարված» «Ջունդալային» ։
Իրանի ներքին գործերի նախարար Մոստաֆա Մոհամմադ Նաջարը մեկնաբանել է մահապատիժը․ «Վերջին 30 տարիների ընթացքում մեր թշնամիները պարտություն են կրել բոլոր դեպքերում, և նրանց վերջին հնարքը ակտիվիստների հրահրումն էր, որոնք ցանկանում էին ոչնչացնել մեր իշխանությունը։ Այս չարագործի մահապատիժը, որին աջակցում էին մի քանի արևմտյան լրտեսական գործակալություններ և իսրայելցիներ, տարածաշրջան է վերադարձրել ամբողջ աշխարհը» ։ Աբդուլմալիք Ռիգիին թաղել են հարավ-արևելյան Թեհրանում գտնվող Խավարանի գերեզմանատանը։
2019 թվականին թողարկվել է ռեժիսոր Նարգես Աբյարի «When the Moon Was Full» իրանական դրամատիկական ֆիլմը։ Սյուժեի կենտրոնում Աբդուլմալիք Ռիգիի եղբոր և հարսի պատմությունն է ։
Բիվերտոն
Բիվերտոն (Beaverton), քաղաք Ամերիկայի Միացյալ Նահանգների հյուսիսարևմտյան մասում՝ Օրեգոն նահանգի Վաշինգտոնի շրջանում։ Ընկած է Թյուլեթին գետի (Tualatin River) հովտում, Փորթլենդ քաղաքից 11 կիլոմետր հեռավորության վրա։ Անվան Beaver բաղադրիչը հուշում է, որ կառուցվել է կուղբերով առատ վայրում (Beaver նշանակում է կուղբ)։ Զբաղեցնում է 48,77 քառակուսի կիլոմետր տարածք։ 2010 թվականի մարդահամարի տվյալներով բնակչության թվաքանակը եղել է 89 803 (այդ ցուցանիշով վեցերորդ տեղն է գրավել նահանգում)։ Այդ նույն տարում «Money» ամսագիրն իր անցկացրած հարցման և ուսումնասիրությունների արդյունքներով Բիվերտոնն ընդգրկել է ԱՄՆ-ի ոչ խոշոր այն քաղաքների հարյուրյակում, որոնք համարվել են «ապրելու համար լավագույն վայր» ։
Հիլսբորոյի հետ միասին՝ Բիվերտոնը համարվում է Վաշինգտոնի շրջանի տնտեսական կենտրոններից մեկը, որտեղ գործում են արդյունաբերության զանազան ոլորտների բազմաթիվ կորպորացիաների գլխավոր գրասենյակներ ու գլխադասային ձեռնարկություններ։ Դրանց թվում է «Նայք»-ը, որ մարզական ապրանքների վաճառքի գծով առաջատարներից մեկն է աշխարհում։ Բիվերտոնը մաս է կազմում տեղեկատվական բարձրտեխնոլոգիական ընկերությունների համախմբումով կազմավորված «Որձաքարե անտառ» շրջանի ։
Այս քաղաքում են տեղակայված հետևյալ ընկերություններն ու դրանց ստորաբաժանբումները.
Ժողովրդագրություն
Բիվերտոնը մտնում է Փորթլենդ-Վանկուվեր-Հիլսբորո մետրոպոլիտենային տարածքի մեջ, որտեղ 2016 թվականի տվյալներով ապրում էր ավելի քան 2,4 միլիոն մարդ։ Իսկ հենց միայն Բիվերտոն քաղաքում բնակվողների թիվը, 2020 թվականին ԱՄՆ-ում անցկացված մարդահամարի տվյալներով, եղել է 97.494 ։
¹ 1980–2020։ Volkszählungsergebnisse
Քույր քաղաքներ
Բիվերտոնի քույր քաղաքներն են ՝
Արտաքին հղումներ
Կատեգորիա:ԱՄՆ-ի քաղաքներ Կատեգորիա:ԱՄՆ-ի բնակավայրեր
Էլլի Գոլդինգ
Ելենա Ջեյն Գոլդինգ (Elena Jane Goulding, ), անգլիացի երգչուհի և երգերի հեղինակ։ Հայտնի դարձավ` BBC Sound of 2010-ի հարցման ժամանակ զբաղեցնելով առաջին հորիզոնականը և հաղթելով «BRIT Awards»-ի «Քննադատների ընտրություն» անվանակարգում (2010)։ 2009 թ. կնքել է պայմանագիր Polydor Records-ի հետ։ 2009 թվականին թողարկել է իր դեբյուտային՝ «Lights» ալբոմը։ Հասել է բավականին մեծ հաջողության բրիտանական շոու-բիզնեսում։
Վաղ կյանք
Ծնվել է Հերեֆորդում, Անգլիա, Արթուր և Թրեյսի Գոլդինգների ընտանիքում։ Էլլին երկրորդն է ընտանիքի չորս երեխաներից (ունի երկու քույր և մեկ եղբայր)։ Նրա ծնողները բաժանվեցին, երբ նա 5 տարեկան էր։ 9 տարեկանում Էլլին սովորեց կլառնետ նվագել, 14 տարեկանում սովորեց կիթառ նվագել, իսկ 15 տարեկանում սկսեց երգեր գրել։
Անձնական կյանքը
2010 թվականին Էլլի Գոլդինգը հանդիպում էր BBC Radio 1-ի DJ Գրեգ Ջեյմսի հետ։
2012 թվականին Էլլին հայտարարեց, որ հանդիպում է երաժիշտ, պրոդյուսեր Սկրիլլեքսի հետ։ Նրանց հարաբերությունները երկար չտևեցին, քանի որ ակտիվ համերգային գործունեությունը և տարբեր աշխարհամասերում բնակվելը խանգարում էր նրանց։
Սկավառակագրություն
Ստուդիական ալբոմներ
Արտաքին հղումներ
Կատեգորիա:Անգլիացի երգչուհիներ Կատեգորիա:Անգլիացի կոմպոզիտորներ Կատեգորիա:1986 ծնունդներ Կատեգորիա:Դեկտեմբերի 30 ծնունդներ Կատեգորիա:Էլեկտրոփոփ երաժիշտներ Կատեգորիա:Brit Awards մրցանակի դափնեկիրներ Կատեգորիա:Interscope Records-ի արտիստներ
Կարմեն Լիրա
Կարմեն Լիրա (Carmen Lyra, իսկական անունը՝ Մարիա Իսաբել Կարվախալ Կեսադա, Maria Isabel Carvajal Quesada, ), կոստառիկացի առաջին հայտնի բանաստեղծուհիներից մեկի գրական անունը։ Կոստա Ռիկայում Մոնտեսսորի դպրոցի առաջին ուսուցչուհին և հիմնադիրը։ Կոստա Ռիկայի Կոմունիստական կուսակցության («Ժողովրդական ավանգարդ» կուսակցություն) հիմնադիրներից մեկը, ինչպես նաև Կոստա Ռիկացի բանվորուհիների առաջին արհմիության հիմնադիրը։ Բացի այդ, նա առաջիններից մեկն էր լատինաամերիկյան գրականության մեջ, որ քննադատեց տարածաշրջանի երկրներում ԱՄՆ-ի մրգային ընկերությունների վարած տնտեսական և քաղաքական գերակայության քաղաքականությունը։